જો ભારતીય નીતિના ઘડવૈયાઓ ઘરેલુ મૂડીરોકાણ પર્યાવરણને બચાવવા માગતા હોય અને ઘરેલુ આર્થિક ક્ષેત્રોનો વિકાસ કરવા ઇચ્છતા હોય તો તેમને સ્વદેશી નાણામાળખું તૈયાર કરવાની સલાહ આપવી જોઈએ. ટૂંકા ગાળામાં માઇક્રો ક્રેડિટ વ્યવસ્થા પણ નાના ઉદ્યોગો, મૂડીરોકાણ અને રોજગાર સર્જનનો માર્ગ તૈયાર કરી શકે છે. સંયુક્ત સાહસો શરૂ કરવા માટે ટેક્નૉલૉજીની આયાતને પણ ઘરેલુ નાણાસહાય પૂરી પાડી શકાય અને વિદેશી કંપનીઓ દ્વારા થતી નફાની લૂંટ અટકાવી શકાય. ભારતે વિદેશી મૉડલો પર આધાર રાખવાની માનસિકતાનો ત્યાગ કરવો પડશે અને સ્થાનિક નાણાકીય રચનાઓ, પ્રક્રિયાઓ અને વિશ્વકક્ષાના બૅન્કિંગ સંસ્થાનો ઊભાં કરવા પર ધ્યાન કેન્દ્રિત કરવું પડશે. એ જ ભારતના ભાવિને અન્ય કોઈ પણ પદ્ધતિ કરતાં સારી રીતે કંડારી શકશે.